PRANTSUSE VABARIIGI ETTEPANEK MUUDATUSETTEPANEK

Muudatusettepanek 1

Prantsuse Vabariigi algatus Põhjendus 3

(3) Tolliametitevahelist koostööd tuleb tugevdada menetluste kehtestamisega, mille kohaselt võivad tolliametid tegutseda ühiselt ja vahetada salakaubaveoga seotud isikuandmeid ja muid andmeid, kasutades sellist liiki andmete haldamiseks ja edastamiseks uusi tehnoloogiaid, võttes arvesse 28. jaanuaril 1981 Strasbourgis sõlmitud isikuandmete automatiseeritud töötlemisel üksikisikute kaitset käsitleva Euroopa Nõukogu konventsiooni sätteid ning Euroopa Nõukogu ministrite komitee 17. septembri 1987. aasta soovituses R (87) 15 esitatud põhimõtteid, millega nähakse ette sätted isikuandmete kasutamise kohta politseisektoris; (3) Tolliametitevahelist koostööd tuleb tugevdada selliste menetluste kehtestamisega, mille kohaselt võivad tolliametid tegutseda ühiselt ja vahetada salakaubaveoga seotud isikute andmeid ja muid andmeid, kasutades sellist liiki andmete haldamiseks ja edastamiseks uusi tehnoloogiaid, võttes arvesse nõukogu 27. novembri 2008. aasta raamotsuse 2008/977/JSK (kriminaalasjades tehtava politsei- ja õigusalase koostöö raames töödeldavate isikuandmete kaitse kohta) (1) sätteid ning Euroopa Nõukogu ministrite komitee 17. septembri 1987. aasta soovituses nr R (87) 15 esitatud põhimõtteid, millega reguleeritakse isikuandmete kasutamist politseisektoris.

Muudatusettepanek 2

Prantsuse Vabariigi algatus Põhjendus 4

(4) Samuti tuleb tagada võimalikult suur täiendavus Euroopa Politseiameti (EUROPOL) ja Euroopa Õigusalase Koostöö Üksusega (EUROJUST) tehtava koostöö raames võetavate meetmetega, et neil asutustel oleks juurdepääs tolliinfosüsteemi andmetele ; (4) Samuti tuleb tagada võimalikult suur täiendavus Euroopa Politseiameti (EUROPOL) ja Euroopa Õigusalase Koostöö Üksusega (EUROJUST) tehtava koostöö raames võetavate meetmetega, et neile asutustele oleks teatavatel tingimusel võimalik edastada tolliinfosüsteemi andmeid ;

Muudatusettepanek 3

Prantsuse Vabariigi algatus Põhjendus 4 a (uus)

(4 a) Juurdepääs tolliinfosüsteemis olevate andmete lugemiseks võimaldaks Eurojustil saada viivitamatult esialgse täpse ülevaate saamiseks vajalikku teavet, et kindlaks määrata ja ületada õiguslikke takistusi ning saavutada paremaid uurimistulemusi. Juurdepääs tolli uurimisjuhtumite andmebaasis olevate andmete lugemiseks võimaldaks Eurojustil saada teavet eri liikmesriikides käimasolevate ja lõpetatud uurimiste kohta ning seega paremini toetada nimetatud liikmesriikide õigusasutusi.

Muudatusettepanek 4

Prantsuse Vabariigi algatus Põhjendus 5 a (uus)

(5 a) Liikmesriigid tunnistavad tolli uurimisjuhtumite andmebaasi igakülgsest kasutamisest tulenevat kasu piiriülese kuritegevuse vastase võitluse koordineerimisel ja tugevdamisel. Liikmesriigid peaksid seetõttu võtma endale kohustuse sisestada nimetatud andmebaasi võimalikult palju andmeid.

Muudatusettepanek 5

Prantsuse Vabariigi algatus Põhjendus 5 b (uus)

(5 b) Tolliinfosüsteemist saadud andmeid ei tohi mingil tingimusel edastada kasutamiseks kolmandate riikide asutustele.

Muudatusettepanek 6

Prantsuse Vabariigi algatus Põhjendus 8

(8) Selliste isikute või ettevõtete, kes rikuvad või tõenäoliselt rikuvad siseriiklikke õigusakte, tegevust, vahendeid ja kavatsusi käsitleva tegevusanalüüs peaks aitama tolliasutustel võtta iga konkreetse juhtumi korral sobivaid meetmeid, et saavutada pettusevastase võitluse eesmärgid; (8) Siseriiklikke õigusakte rikkuvate isikute või ettevõtete tegevust ja vahendeid, mida nad kasutavad selleks, et panna kiiresti toime õigusrikkumisi käesoleva otsuse tähenduses, või mis võimaldavad seda teha, käsitlev tegevusanalüüs peaks aitama tolliasutustel võtta iga konkreetse juhtumi korral sobivaid meetmeid, et saavutada pettusevastase võitluse eesmärgid;

Muudatusettepanek 7

Prantsuse Vabariigi algatus Põhjendus 9 a (uus)

(9 a) Käesolev nõukogu otsus ei takista liikmesriiki kohaldamast oma põhiseaduslikke norme, mis käsitlevad juurdepääsu ametlikele dokumentidele.

Muudatusettepanek 8

Prantsuse Vabariigi algatus Artikkel 2 – punkt 1 – alapunkt a

a) kaupade liikumist, mille suhtes kohaldatakse keeldude, piirangute või kontrolliga seotud meetmeid, eelkõige Euroopa Ühenduse asutamislepingu artiklites 36 ja 223 ette nähtud meetmeid; a) selliste kaupade liikumist, mille suhtes kohaldatakse keeldude, piirangute või kontrolliga seotud meetmeid, eelkõige EÜ asutamislepingu artiklites 30 ja 296 ette nähtud meetmeid;

Muudatusettepanek 9

Prantsuse Vabariigi algatus Artikkel 2 – punkt 1 – alapunkt a a (uus)

a a) ühendusesisese sularaha liikumise kontrollimeetmeid, kui nimetatud meetmeid võetakse EÜ asutamislepingu artiklis 58 sätestatud korras;

Muudatusettepanek 10

Prantsuse Vabariigi algatus Artikkel 2 – punkt 1 – alapunkt b – alapunkt i

i) liikmesriigi õigus- või haldusnorme, mille kohaldamine kuulub täielikult või osaliselt asjaomase liikmesriigi tolli pädevusse seoses kaupade piiriülese liikumisega, mille suhtes kohaldatakse keeldude, piirangute või kontrolliga seotud meetmeid, eelkõige Euroopa Ühenduse asutamislepingu artiklites 36 ja 223 ette nähtud meetmeid, ning seoses ühtlustamata aktsiisidega; i) liikmesriigi õigus- või haldusnorme, mille kohaldamine kuulub täielikult või osaliselt asjaomase liikmesriigi tolli pädevusse seoses selliste kaupade piiriülese liikumisega, mille suhtes kohaldatakse keeldude, piirangute või kontrolliga seotud meetmeid, eelkõige EÜ asutamislepingu artiklites 30 ja 296 ette nähtud meetmeid, ning seoses ühtlustamata aktsiisidega;

Muudatusettepanek 11

Prantsuse Vabariigi algatus Artikkel 2 – punkt 2

2) „isikuandmed” – igasugune tuvastatud või tuvastatava isikuga seotud teave. 2) „isikuandmed” – igasugune tuvastatud või tuvastatava füüsilise isikuga (andmesubjekt) seotud teave; tuvastatav füüsiline isik on isik, keda saab otseselt või kaudselt kindlaks teha, eelkõige identifitseerimisnumbri või tema ühe või mitme füüsilise, füsioloogilise, psüühilise, majandusliku, kultuurilise või sotsiaalse tunnuse abil .

Muudatusettepanek 13

Prantsuse Vabariigi algatus Artikkel 3 – lõige 1 – punkt g a (uus)

g a) kinnipeetud, arestitud või konfiskeeritud sularaha.

Muudatusettepanek 14

Prantsuse Vabariigi algatus Artikkel 4 – lõige 2 – punkt a

a) perekonnanimi, neiupõlvenimi, eesnimed, endised perekonnanimed ja varjunimed; a) perekonnanimi, neiupõlvenimi, eesnimed ja varjunimed;

Muudatusettepanek 15

Prantsuse Vabariigi algatus Artikkel 4 – lõige 4 – sissejuhatus

4. Artikli 3 punktis g osutatud kategoorias infosüsteemi sisestatavad andmed sisaldavad üksnes järgmist informatsiooni: 4. Artikli 3 lõike 1 punktides g ja g a osutatud kategooriates infosüsteemi sisestatavad andmed sisaldavad üksnes järgmist teavet:

Muudatusettepanek 16

Prantsuse Vabariigi algatus Artikkel 4 – lõige 5

5. Mitte mingil juhul ei sisestata isikuandmeid, mis on loetletud 28. jaanuaril 1981 Strasbourgis sõlmitud isikuandmete automatiseeritud töötlemisel üksikisikute kaitset käsitleva Euroopa Nõukogu konventsiooni (edaspidi „1981. aasta Strasbourgi konventsioon”) artikli 6 esimeses lauses . 5. Mitte mingil juhul ei sisestata isikuandmeid, mis on loetletud nõukogu raamotsuse 2008/977/JSK artiklis 6 .

Muudatusettepanek 17

Prantsuse Vabariigi algatus Artikkel 5 – lõige 1

1. Artikli 3 kategooriaga seotud andmed sisestatakse tollinfosüsteemi üksnes vaatluste, aruannete, varjatud järelevalve, erikontrolli ja tegevusanalüüsi tegemiseks. 1. Artikli 3 lõike 1 punktides a–g osutatud kategooriatesse kuuluvad andmed sisestatakse tolliinfosüsteemi üksnes vaatluste, aruannete, varjatud järelevalve, erikontrolli ja strateegilise või tegevusanalüüsi tegemiseks.

Muudatusettepanek 18

Prantsuse Vabariigi algatus Artikkel 5 – lõige 1 a (uus)

1 a. Artikli 3 lõike 1 punktis g a osutatud kategooriasse kuuluvad andmed sisestatakse tolliinfosüsteemi üksnes strateegilise või tegevusanalüüsi jaoks.

Muudatusettepanek 19

Prantsuse Vabariigi algatus Artikkel 5 – lõige 2

2. Lõikes 1 nimetatud soovitatavate meetmete, nimelt kas vaatluste ja aruandluse, varjatud jälgimise, erikontrolli või tegevusanalüüsi rakendamiseks võib artikli 3 kategooriatesse kuuluvaid isikuandmeid sisestada tolliinfosüsteemi üksnes juhul, kui eelkõige varasema ebaseadusliku tegevuse põhjal on alust eeldada, et asjaomane isik on sooritanud, parajasti sooritab või kavatseb sooritada siseriiklike õigusaktide tõsiseid rikkumisi. 2. Lõikes 1 nimetatud soovitatavate meetmete, nimelt kas vaatluste ja aruandluse, varjatud jälgimise, erikontrolli ja strateegilise või tegevusanalüüsi rakendamiseks võib artikli 3 lõikes 1 osutatud kategooriatesse, välja arvatud punktis e osutatud kategooriatesse kuuluvaid isikuandmeid sisestada tolliinfosüsteemi üksnes juhul, kui eelkõige varasema ebaseadusliku tegevuse põhjal on faktiliste tõendite või piisava aluse olemasolu korral võimalik eeldada, et asjaomane isik on sooritanud, parajasti sooritab või kavatseb sooritada siseriiklike õigusaktide tõsiseid rikkumisi.

Muudatusettepanek 20

Prantsuse Vabariigi algatus Artikkel 6 – lõige 1 – punkt iv

iv) asjaomast isikut saatvad või kasutatud transpordivahendis viibivad isikud; välja jäetud

Muudatusettepanek 21

Prantsuse Vabariigi algatus Artikkel 7 – lõige 2

2. Iga liikmesriik saadab teistele liikmesriikidele ja artiklis 23 osutatud komiteele pädevate asutuste loetelu, kellel on käesoleva artikli lõike 1 kohaselt vahetu juurdepääs tolliinfosüsteemile, ja täpsustab iga asutuse puhul, millistele andmetele tal on juurdepääs ja millisel eesmärgil. 2. Iga liikmesriik saadab teistele liikmesriikidele ja artiklis 23 osutatud komiteele nende pädevate asutuste loetelu, kellel on käesoleva artikli lõike 1 kohaselt vahetu juurdepääs tolliinfosüsteemile. Kõik nimetatud loetelus tehtud muudatused edastatakse ka muudele liikmesriikidele ja artiklis 23 osutatud komiteele. Selles nimekirjas on iga asutuse puhul täpsustatud , millistele andmetele ja millisel eesmärgil on tal juurdepääs. Kõik liikmesriigid tagavad loetelu ja kõigi selles tehtud muudatuste avaldamise.

Muudatusettepanek 22

Prantsuse Vabariigi algatus Artikkel 7 – lõige 3

3. Erandina lõigetest 1 ja 2 võivad liikmesriigid ühehäälsel kokkuleppel lubada tolliinfosüsteemi kasutada rahvusvahelistel või piirkondlikel organisatsioonidel. Kõnealune kokkulepe tuleb vormistada nõukogu otsusena. Liikmesriigid võtavad nimetatud otsuse tegemisel arvesse kõiki vastastikuseid kokkuleppeid ja artiklis 25 osutatud ühise järelevalveasutuse arvamusi selle kohta, kas andmekaitse meetmed on piisavad. välja jäetud

Muudatusettepanek 23

Prantsuse Vabariigi algatus Artikkel 8 – lõige 1

1. Liikmesriigid võivad kasutada tolliinfosüsteemist saadud teavet üksnes artikli 1 lõikes 2 sätestatud eesmärgi saavutamiseks; teabe tolliinfosüsteemi sisestanud liikmesriigi eelneval loal võivad nad kõnealust teavet kasutada ka halduslikel või muudel eesmärkidel, kui andmed sisestanud liikmesriigi kehtestatud tingimustest ei tulene teisiti. Nimetatud muudel eesmärkidel kasutamine peab olema kooskõlas selle liikmesriigi õigus- ja haldusnormide ning menetlustega, kes soovib teavet kasutada, ja kasutamise puhul tuleb arvesse võtta Euroopa Nõukogu ministrite komitee 17. septembri 1987. aasta soovituse R (87) 15, millega nähakse ette sätted isikuandmete kasutamise kohta politseisektoris (edaspidi „soovituse R (87) 15”), põhimõtet 5.5 . 1. Liikmesriigid, Europol ja Eurojust võivad kasutada tolliinfosüsteemist saadud teavet üksnes artikli 1 lõikes 2 sätestatud eesmärgi saavutamiseks.

Muudatusettepanek 24

Prantsuse Vabariigi algatus Artikkel 8 – lõige 2

2. Ilma et see piiraks käesoleva artikli lõigete 1 ja 4, artikli 7 lõike 3 ning artiklite 11 ja 12 kohaldamist, võivad tolliinfosüsteemist saadud andmeid igas liikmesriigis kasutada üksnes need kõnealuse liikmesriigi määratud ametiasutused, kes on selle liikmesriigi õigus- ja haldusnormide ning menetluste kohaselt pädevad tegutsema artikli 1 lõikes 2 sätestatud eesmärgi saavutamiseks. 2. Ilma et see piiraks artiklite 11 ja 12 kohaldamist, võivad tolliinfosüsteemist saadud andmeid igas liikmesriigis kasutada üksnes need kõnealuse liikmesriigi määratud ametiasutused, kes on selle liikmesriigi õigus- ja haldusnormide ning menetluste kohaselt pädevad tegutsema artikli 1 lõikes 2 sätestatud eesmärgi saavutamiseks.

Muudatusettepanek 25

Prantsuse Vabariigi algatus Artikkel 8 – lõige 3 – esimene a lõik

Kõik nimetatud loetelus tehtud muudatused teatatakse ka muudele liikmesriikidele ja artiklis 23 osutatud komiteele. Kõik liikmesriigid tagavad loetelu ja kõigi selles tehtud muudatuste avaldamise.

Muudatusettepanek 26

Prantsuse Vabariigi algatus Artikkel 8 – lõige 4

4. Andmed süsteemi sisestanud liikmesriigi eelneval loal ja kui nimetatud liikmesriigi kehtestatud tingimustest ei tulene teisiti võib tolliinfosüsteemist saadud andmeid edastada muudele kui lõike 2 kohaselt määratud siseriiklikele asutustele, kolmandatele riikidele ja rahvusvahelistele või piirkondlikele organisatsioonidele, kes avaldavad soovi andmeid kasutada. Iga liikmesriik võtab kasutusele erimeetmed, et tagada nende andmete turvalisus väljaspool kõnealuse liikmesriigi territooriumi asuvatele asutustele andmete edastamise või saatmise ajal. Andmed selliste meetmete kohta tuleb edastada artiklis 25 osutatud ühisele järelevalveasutusele. välja jäetud

Muudatusettepanek 27

Prantsuse Vabariigi algatus Artikkel 11

1. Kui käesoleva otsuse IX peatükist ei tulene teisiti, on Euroopa Politseiametil (EUROPOL) oma volituste piires vastavalt artiklitele 2–6 õigus pääseda juurde tolliinfosüsteemi sisestatud andmetele, nendega tutvuda ja sisestada andmeid kõnealusesse süsteemi . Kui käesoleva otsuse IX peatükist ei tulene teisiti, on Europolil oma volituste piires õigus taotleda nõuetekohaselt põhjendatud viisil vastavalt artiklitele 2–6 tolliinfosüsteemi sisestatud andmeid, mis edastatakse ameti selgelt kindlaksmääratud töötajale .

2. Juhul kui Europol märkab tolliinfosüsteemis tehtud päringu põhjal hoiatusteadet, teavitab ta Euroopa Politseiameti (EUROPOL) asutamist käsitlevas nõukogu […] otsuses […] (edaspidi „Europoli otsus”) määratletud kanalite kaudu liikmesriiki, kes kõnealuse hoiatusteate sisestas. Esimese lõigu kohaselt edastatud andmed hävitatakse viivitamata, kui selgub, et neid ei kasutata Europoli käimasoleva uurimise või juurdluse käigus, või vastavalt artiklile 14. Europol teavitab andmed edastanud pädevat asutust kõnealuste andmete hävitamisest ja selle põhjustest . Pädev asutus registreerib selle teate.

3. Tolliinfosüsteemist saadud teabe kasutamine toimub selle liikmesriigi nõusolekul, kes andmed süsteemi sisestas. Kui asjaomane liikmesriik lubab kõnealust teavet kasutada, kohaldatakse selle töötlemise suhtes Europoli otsust. Europol võib kõnealust teavet edastada kolmandatele riikidele ja kolmandatele isikutele üksnes selle liikmesriigi nõusolekul, kes andmed süsteemi sisestas.

4. Europol võib asjaomaselt liikmesriigilt küsida muud teavet vastavalt Europoli otsusele.

5. Ilma et see piiraks lõigete 3 ja 4 kohaldamist, ei ühenda Europol tolliinfosüsteemi osi, millele tal on juurdepääs, ühegi EUROPOLi poolt või EUROPOLis kasutatava andmete kogumise arvutisüsteemiga ega edasta neis olevaid andmeid sellisesse süsteemi ega lae alla või muul moel kopeeri ühtegi tolliinfosüsteemi osa.

Europol piirab juurdepääsu tolliinfosüsteemi sisestatud andmetele üksnes selleks nõuetekohaselt volitatud EUROPOLi töötajatega.

Europol lubab Europoli otsuse artikli 34 alusel loodud ühisel järelevalveasutusel kontrollida EUROPOLi tegevust seoses talle antud õigusega juurde pääseda tolliinfosüsteemi sisestatud andmetele ja nendega tutvuda.

Muudatusettepanek 28

Prantsuse Vabariigi algatus Artikkel 11 – lõige 5 a (uus)

5 a. Käesolevat artiklit ei saa tõlgendada nii, et see mõjutaks nõukogu 6. aprilli 2009. aasta otsuse 2009/371/JSK (millega asutatakse Euroopa Politseiamet) (Eruopol) (2) (Europoli otsus) sätteid andmekaitse kohta või Europoli töötajate vastutuse kohta omavolilise või ebaõige andmetöötluse eest, või nii, et see mõjutaks kõnealuse otsuse kohaselt moodustatud ühise järelevalveasutuse volitusi.

Muudatusettepanek 29

Prantsuse Vabariigi algatus Artikkel 12 – lõige 1

1. Kui IX peatükist ei tulene teisiti, on Euroopa Õigusalase Koostöö Üksuse (Eurojust) liikmesriikide liikmetel ja nende assistentidel oma volituste piires vastavalt artiklitele 2–6 õigus pääseda juurde tolliinfosüsteemi sisestatud andmetele ja nendega tutvuda. 1. Eurojusti liikmesriikide liikmetel, nende asetäitjatel, assistentidel ja spetsiaalselt volitatud töötajatel on oma volituste piires ja oma ülesannete täitmisel vastavalt artiklitele 1, 3, 4, 5, 6, 15, 16, 17, 18 ja 19 õigus pääseda juurde tolliinfosüsteemi sisestatud andmetele ja nendega tutvuda.

Muudatusettepanek 30

Prantsuse Vabariigi algatus Artikkel 12 – lõige 2

2. Juhul kui Eurojusti liikmesriigi liige märkab tolliinfosüsteemiga tutvumisel hoiatusteadet, teavitab ta sellest liikmesriiki, kes kõnealuse hoiatusteate sisestas. Sellise tutvumise käigus saadud teavet võib edastada kolmandatele riikidele või kolmandatele isikutele üksnes hoiatusteate sisestanud liikmesriigi nõusolekul. 2. Juhul kui Eurojusti liikmesriigi liige, tema asetäitja, assistent või spetsiaalselt volitatud töötaja märkab, et Eurojusti töödeldud teave langeb kokku tolliinfosüsteemi sisestatud andmetega, teavitab ta sellest liikmesriiki, kes kõnealused andmed sisestas.

Muudatusettepanek 31

Prantsuse Vabariigi algatus Artikkel 12 – lõige 3

3. Käesolevat artiklit ei saa tõlgendada nii, et see mõjutaks nõukogu 28. veebruari 2002. aasta otsuse 2002/187/JSK (millega moodustatakse Eurojust, et tugevdada võitlust raskete kuritegude vastu) sätteid andmekaitse kohta või Eurojusti liikmesriikide liikmete või nende assistentide vastutuse kohta omavolilise või ebaõige andmetöötluse eest, või kõnealuse otsuse kohaselt moodustatud ühise järelevalveasutuse volitusi. 3. Käesolevat artiklit ei saa tõlgendada nii, et see mõjutaks Eurojusti tugevdamist käsitleva nõukogu 16. detsembri 2008. aasta otsuse 2009/426/JSK (3) sätteid andmekaitse kohta või Eurojusti liikmesriikide liikmete, nende asetäitjate, assistentide ja spetsiaalselt volitatud töötajate vastutuse kohta omavolilise või ebaõige andmetöötluse eest, või kõnealuse otsuse kohaselt moodustatud ühise järelevalveasutuse volitusi.

Muudatusettepanek 32

Prantsuse Vabariigi algatus Artikkel 12 – lõige 4

4. Ühtegi tolliinfosüsteemi osa, millele liikmesriikide liikmetel või nende assistentidel on juurdepääs, ei või ühendada ühegi Eurojusti poolt või Eurojustis andmete kogumiseks ja töötlemiseks kasutatava arvutisüsteemiga ning nendes süsteemides sisalduvaid andmeid ei või edastada mis tahes teise arvutisüsteemi; samuti ei või ühtegi tolliinfosüsteemi osa alla laadida. 4. Ühtegi tolliinfosüsteemi osa, millele Eurojusti liikmesriikide liikmetel, nende asetäitjatel, assistentidel või spetsiaalselt volitatud töötajatel on juurdepääs, ei või ühendada ühegi Eurojusti poolt või Eurojustis andmete kogumiseks ja töötlemiseks kasutatava arvutisüsteemiga ning nendes süsteemides sisalduvaid andmeid ei või edastada mis tahes teise arvutisüsteemi; samuti ei või ühtegi tolliinfosüsteemi osa alla laadida.

Muudatusettepanek 33

Prantsuse Vabariigi algatus Artikkel 12 – lõige 5

5. Juurdepääsuõigus tolliinfosüsteemi sisestatud andmetele on üksnes Eurojusti liikmesriikide liikmetel ja nende assistentidel ega laiene Eurojusti töötajatele. 5. Juurdepääsuõigus tolliinfosüsteemi sisestatud andmetele on üksnes Eurojusti liikmesriikide liikmetel, nende asetäitjatel või assistentidel ja spetsiaalselt volitatud töötajatel ega laiene muudele Eurojusti töötajatele.

Muudatusettepanek 34

Prantsuse Vabariigi algatus Artikkel 13 – lõige 1

1. Üksnes andmed edastanud liikmesriigil või Europolil on õigus muuta, täiendada, parandada või kustutada andmeid, mida ta on sisestanud tolliinfosüsteemi. 1. Üksnes andmed edastanud liikmesriigil on õigus muuta, täiendada, parandada või kustutada andmeid, mida ta on sisestanud tolliinfosüsteemi.

Muudatusettepanek 35

Prantsuse Vabariigi algatus Artikkel 13 – lõige 2

2. Kui andmed edastanud liikmesriik või Europol märkab või tema tähelepanu juhitakse asjaolule, et tema sisestatud andmed sisaldavad faktivigu või on sisestatud ja säilitatakse käesoleva otsuse vastaselt, muudab, täiendab, parandab või kustutab see liikmesriik nõuetekohaselt andmed ning teavitab sellest teisi liikmesriike ja Europoli. 2. Kui andmed edastanud liikmesriik märkab või tema tähelepanu juhitakse asjaolule, et tema sisestatud andmed sisaldavad faktivigu või on sisestatud ja säilitatakse käesoleva otsuse vastaselt, muudab, täiendab, parandab või kustutab see liikmesriik nõuetekohaselt andmed ning teavitab sellest teisi liikmesriike, Europoli ja Eurojusti .

Muudatusettepanek 36

Prantsuse Vabariigi algatus Artikkel 13 – lõige 3

3. Kui mõnel liikmesriigil või Europolil on tõendeid, mis võimaldavad väita, et andmekirje sisaldab faktivigu või on tolliinfosüsteemi sisestatud ja seal säilitatud käesoleva otsuse vastaselt, teavitab ta sellest andmed edastanud liikmesriiki või Europoli niipea kui võimalik. Andmed edastanud liikmesriik või Europol kontrollib kõnealuseid andmeid ja vajaduse korral parandab või kustutab viivitamata kirje. Andmed edastanud liikmesriik või Europol teatab teistele liikmesriikidele ja Europolile kõikidest tehtud parandustest või kustutamistest. 3. Kui mõnel liikmesriigil, Europolil või Eurojustil on tõendeid, mis võimaldavad väita, et andmekirje sisaldab faktivigu või on tolliinfosüsteemi sisestatud ja seal säilitatud käesoleva otsuse vastaselt, teavitab ta sellest andmed edastanud liikmesriiki niipea kui võimalik. Andmed edastanud liikmesriik kontrollib kõnealuseid andmeid ja vajaduse korral parandab või kustutab viivitamata kirje. Andmed edastanud liikmesriik teatab teistele liikmesriikidele, Europolile ja Eurojustile kõikidest tehtud parandustest või kustutamistest.

Muudatusettepanek 37

Prantsuse Vabariigi algatus Artikkel 13 – lõige 4

4. Kui liikmesriik või Europol märkab tolliinfosüsteemi andmeid sisestades, et tema teade on vastuolus eelmise teatega sisu või soovitatava meetme poolest, teatab ta sellest viivitamata eelmise teate esitanud liikmesriigile või Europolile . Seejärel püüavad mõlemad liikmesriigid ja Europol küsimuse lahendada. Lahkarvamuse korral jääb kehtima varasem teade, kuid süsteemi sisestatakse need uue teate osad, mis ei ole eelmisega vastuolus. 4. Kui liikmesriik märkab tolliinfosüsteemi andmeid sisestades, et tema teade on vastuolus eelmise teatega sisu või soovitatava meetme poolest, teatab ta sellest viivitamata eelmise teate esitanud liikmesriigile. Seejärel püüavad mõlemad liikmesriigid küsimuse lahendada. Lahkarvamuse korral jääb kehtima varasem teade, kuid süsteemi sisestatakse need uue teate osad, mis ei ole eelmisega vastuolus.

Muudatusettepanek 38

Prantsuse Vabariigi algatus Artikkel 13 – lõige 5

5. Kui liikmesriigi kohus või muu pädev asutus teeb lõpliku otsuse muuta, täiendada, parandada või kustutada tolliinfosüsteemi sisestatud andmeid, kohustuvad liikmesriigid ja Europol vastastikku seda otsust täitma, kui käesolevas otsuses ei ole sätestatud teisiti. Kui kohtute või teiste pädevate asutuste otsused, kaasa arvatud artikli 22 lõikes 4 osutatud otsused parandamise või kustutamise kohta on omavahel vastuolus, kustutab kõnealused andmed süsteemist need sisestanud liikmesriik või Europol . 5. Kui liikmesriigi kohus või muu pädev asutus teeb lõpliku otsuse muuta, täiendada, parandada või kustutada tolliinfosüsteemi sisestatud andmeid, kohustuvad liikmesriigid vastastikku seda otsust täitma, kui käesolevas otsuses ei ole sätestatud teisiti. Kui kohtute või teiste pädevate asutuste otsused, kaasa arvatud artikli 22 lõikes 4 osutatud otsused parandamise või kustutamise kohta on omavahel vastuolus, kustutab kõnealused andmed süsteemist need sisestanud liikmesriik.

Muudatusettepanek 39

Prantsuse Vabariigi algatus Artikkel 14 – lõige 1

1. Tolliinfosüsteemi sisestatud andmeid säilitatakse üksnes nii kaua, kui on vaja selle eesmärgi saavutamiseks, milleks nad sisestati. Andmed edastanud liikmesriik või Europol, kui andmed on sisestanud Europol, kontrollib andmete säilitamise vajalikkust vähemalt üks kord aastas. 1. Tolliinfosüsteemi sisestatud andmeid säilitatakse üksnes nii kaua, kui on vaja selle eesmärgi saavutamiseks, milleks nad sisestati. Andmed edastanud liikmesriik kontrollib andmete säilitamise vajalikkust vähemalt üks kord aastas.

Muudatusettepanek 40

Prantsuse Vabariigi algatus Artikkel 14 – lõige 2

2. Andmed edastanud liikmesriik või Europol, kui andmed on sisestanud Europol, võib kontrollperioodi jooksul otsustada säilitada andmed järgmise kontrollini, juhul kui nende säilitamine on vajalik selle eesmärgi saavutamiseks, milleks nad sisestati. Ilma et see piiraks artikli 22 kohaldamist, kantakse andmete säilitamise otsuse puudumise korral need automaatselt üle tolliinfosüsteemi sellesse ossa, millele on juurdepääs piiratud vastavalt käesoleva artikli lõikele 4. 2. Andmed edastanud liikmesriik võib kontrollperioodi jooksul otsustada säilitada andmed järgmise kontrollini, juhul kui nende säilitamine on vajalik selle eesmärgi saavutamiseks, milleks nad sisestati. Ilma et see piiraks artikli 22 kohaldamist, kantakse andmete säilitamise otsuse puudumise korral need automaatselt üle tolliinfosüsteemi sellesse ossa, millele on juurdepääs piiratud vastavalt käesoleva artikli lõikele 4.

Muudatusettepanek 41

Prantsuse Vabariigi algatus Artikkel 14 – lõige 3

3. Kui lõike 2 kohaselt on ette nähtud tolliinfosüsteemis säilitatavate andmete ülekandmine, teavitab tolliinfosüsteem sellest automaatselt andmed edastanud liikmesriiki või Europoli, kui andmed on sisestanud Europol, kuu aega ette. 3. Kui lõike 2 kohaselt on ette nähtud tolliinfosüsteemis säilitatavate andmete ülekandmine, teavitab tolliinfosüsteem sellest automaatselt andmed edastanud liikmesriiki kuu aega ette.

Muudatusettepanek 42

Prantsuse Vabariigi algatus Artikkel 14 – lõige 4

4. Lõike 2 kohaselt üle kantud andmeid säilitatakse tolliinfosüsteemis ühe aasta jooksul, kuid, ilma et see piiraks artikli 22 sätete kohaldamist, säilib juurdepääsuõigus neile andmetele üksnes artiklis 23 osutatud komitee esindajal või artikli 24 lõikes 1 ja artikli 25 lõikes 1 nimetatud järelevalveasutustel. Selle aja jooksul võib andmetega tutvuda üksnes nende täpsuse ja seaduslikkuse kontrollimiseks ning seejärel tuleb need andmed kustutada. 4. Lõike 2 kohaselt üle kantud andmeid säilitatakse tolliinfosüsteemis ühe aasta jooksul, kuid, ilma et see piiraks artikli 22 sätete kohaldamist, juurdepääsuõigus neile andmetele säilib üksnes artiklis 23 osutatud komitee esindajal või artiklites 22 a ja 25 a nimetatud järelevalveasutustel. Selle aja jooksul võib andmetega tutvuda üksnes nende täpsuse ja seaduslikkuse kontrollimiseks ning seejärel tuleb need andmed kustutada.

Muudatusettepanek 43

Prantsuse Vabariigi algatus Artikkel 15 – lõige 1

1. Tolliinfosüsteem sisaldab lisaks artikli 3 kohastele andmetele ka käesolevale peatükile vastavaid andmeid eriandmebaasis, edaspidi „tolli uurimisjuhtumite andmebaas”. Ilma et see piiraks käesoleva peatüki ning VII ja VIII peatüki sätteid, kohaldatakse käesoleva otsuse sätteid ka tolli uurimisjuhtumite andmebaasi suhtes. 1. Tolliinfosüsteem sisaldab lisaks artikli 3 kohastele andmetele ka käesolevale peatükile vastavaid andmeid eriandmebaasis, edaspidi „tolli uurimisjuhtumite andmebaas”. Ilma et see piiraks käesoleva peatüki ning VII ja VIII peatüki sätteid, kohaldatakse käesoleva otsuse sätteid ka tolli uurimisjuhtumite andmebaasi suhtes. Artikli 21 lõikes 3 sätestatud erandeid ei kohaldata.

Muudatusettepanek 44

Prantsuse Vabariigi algatus Artikkel 15 – lõige 2

2. Tolli uurimisjuhtumite andmebaasi eesmärk on võimaldada vastavalt artiklile 7 määratud tolliuurimist teostavatele siseriiklikele asutustele ühe või mitme isiku või ettevõtte tegevuse uurimisel või selle kohta toimiku avamisel selgitada välja teiste liikmesriikide pädevad asutused, kes uurivad või on uurinud nende isikute või ettevõtjate tegevust, et uurimistoimikute olemasolu kohta teabe saamise abil saavutada artikli 1 lõikes 2 osutatud eesmärk. 2. Tolli uurimisjuhtumite andmebaasi eesmärk on võimaldada vastavalt artiklile 7 määratud tolliuurimist teostavatele siseriiklikele asutustele ühe või mitme isiku või ettevõtja tegevuse uurimisel või selle kohta toimiku avamisel ning samuti Europolil ja Eurojustil selgitada välja teiste liikmesriikide pädevad asutused, kes uurivad või on uurinud nende isikute või ettevõtjate tegevust, et uurimistoimikute olemasolu kohta teabe saamise abil saavutada artikli 1 lõikes 2 osutatud eesmärk.

Muudatusettepanek 45

Prantsuse Vabariigi algatus Artikkel 15 – lõige 3 – lõik 1 ja lõigu 2 sissejuhatav osa

3. Iga liikmesriik saadab tolli uurimisjuhtumite andmebaasi tarbeks kõigile teistele liikmesriikidele ja artiklis 16 osutatud komiteele loetelu oma siseriiklike õigusaktide tõsistest rikkumistest. 3. Iga liikmesriik saadab tolli uurimisjuhtumite andmebaasi tarbeks kõigile teistele liikmesriikidele, Europolile, Eurojustile ja artiklis 23 osutatud komiteele loetelu oma siseriiklike õigusaktide tõsistest rikkumistest.

See loetelu hõlmab üksnes rikkumisi, mille eest võidakse karistada: See loetelu hõlmab üksnes rikkumisi, mille eest võidakse karistada:

Muudatusettepanek 46

Prantsuse Vabariigi algatus Artikkel 15 – lõige 3 – punkt b

b) rahatrahviga summas vähemalt 15 000 eurot . b) rahatrahviga summas vähemalt 25 000 eurot .

Muudatusettepanek 47

Prantsuse Vabariigi algatus Artikkel 16 – lõige 1 – sissejuhatus

1. Pädevad asutused sisestavad uurimistoimikutesse kantud andmeid tolli uurimisjuhtumite andmebaasi artikli 15 lõikes 2 sätestatud eesmärgil. Sisestatakse üksnes järgmised andmed: 1. Uurimistoimikutesse kantud andmed sisestatakse tolli uurimisjuhtumite andmebaasi ainult artikli 15 lõikes 2 sätestatud eesmärgil. Sisestatakse üksnes järgmised andmed:

Muudatusettepanek 49

Prantsuse Vabariigi algatus Artikkel 17

Liikmesriik ei ole ühelgi konkreetsel juhul kohustatud sisestama artiklis 16 osutatud andmeid tolli uurimisjuhtumite andmebaasi, kui – ja sellisel juhul niikauaks, kui – see kahjustaks asjaomase liikmesriigi avalikku korda või muid olulisi huve eelkõige seoses andmekaitsega . Liikmesriik ei ole ühelgi konkreetsel juhul kohustatud sisestama artiklis 16 osutatud andmeid tolli uurimisjuhtumite andmebaasi, kui – ja sellisel juhul niikauaks, kui – see kahjustaks avalikku korda või muid olulisi huve ning eelkõige oleks vahetuks ja tõsiseks ohuks nimetatud liikmesriigi või muu liikmesriigi või kolmanda riigi avalikule julgeolekule, kui kaalul on samaväärse tähtsusega muud huvid või kui sisestatud andmed võiksid tõsiselt rikkuda üksikisikute õigusi või kahjustaksid käimasolevat uurimist .

Muudatusettepanek 50

Prantsuse Vabariigi algatus Artikkel 18 – lõige 2 – punkt b

b) ettevõtete puhul: ärinimi ja/või ettevõtte tegevuse raames kasutatav nimi ja/või registrijärgne asukoht ja/või käibemaksukohustuslasena registreerimise number ja/või aktsiisimaksu identifitseerimisnumber ja/või aadress . b) ettevõtjate puhul: ärinimi ja/või ettevõtja tegevuse raames kasutatav nimi ja/või aadress ja/või käibemaksukohustuslasena registreerimise number ja/või aktsiisimaksu identifitseerimisnumber.

Muudatusettepanek 51

Prantsuse Vabariigi algatus Artikkel 19 – lõige 1 – punkt b

b) andmeid uurimisdokumentide kohta, mille põhjal on rikkumine tuvastatud, kuid mille alusel ei ole veel süüdimõistvat kohtuotsust tehtud või trahvi määratud, säilitatakse kuni kuus aastat ; b) andmeid uurimisdokumentide kohta, mille põhjal on rikkumine tuvastatud, kuid mille alusel ei ole veel süüdimõistvat kohtuotsust tehtud või trahvi määratud, säilitatakse kuni kolm aastat ;

Muudatusettepanek 52

Prantsuse Vabariigi algatus Artikkel 20

1. Iga liikmesriik, kes kavatseb tolliinfosüsteemist isikuandmeid saada või sinna isikuandmeid sisestada, võtab hiljemalt … vastu õigusnormid, millega tagatakse vähemalt 1981. aasta Strasbourgi konventsiooni põhimõtete kohane isikuandmete kaitse tase. Raamotsust 2008/977/JSK kohaldatakse vahetatud andmete kaitsele kooskõlas käesoleva otsusega, kui käesolevas otsuses ei ole sätestatud teisiti.

2. Liikmesriik võib saada tolliinfosüsteemist isikuandmeid või neid sinna sisestada üksnes juhul, kui kõnealuse liikmesriigi territooriumil on jõustunud lõikes 1 ette nähtud kord niisuguste andmete kaitsmiseks. Enne seda peab liikmesriik määrama artikli 24 kohaselt riikliku järelevalveasutuse või asutused.

3. Käesoleva otsuse andmekaitset käsitlevate sätete nõuetekohase rakendamise tagamiseks käsitatakse tolliinfosüsteemi kõigis liikmesriikides siseriikliku andmefailina, mille suhtes kohaldatakse lõikes 1 osutatud siseriiklikke sätteid ja kõiki neist sätetest rangemaid käesoleva otsuse sätteid.

Muudatusettepanek 53

Prantsuse Vabariigi algatus Artikkel 21 – lõige 1

1. Iga liikmesriik tagab artikli 8 lõiget 1 arvesse võttes, et tolliinfosüsteemist pärit isikuandmete mis tahes kasutamine muudel kui artikli 1 lõikes 2 sätestatud eesmärkidel on selle riigi õigus- ja haldusnormide ning menetluste kohaselt ebaseaduslik. välja jäetud

Muudatusettepanek 54

Prantsuse Vabariigi algatus Artikkel 21 – lõige 3

3. Kui artikli 8 lõikest 1 ei tulene teisiti, ei või teiste liikmesriikide poolt tolliinfosüsteemi sisestatud isikuandmeid kopeerida muudesse siseriiklikesse andmefailidesse, välja arvatud juhul, kui kopeerimine on seotud on riskijuhtimissüsteemidega, mida kasutatakse tollikontrolli suunamiseks siseriiklikul tasandil, või kui kopeerimine on seotud tegevusanalüüsisüsteemiga, mida kasutatakse tegevuse koordineerimiseks. 3. Kui artikli 8 lõikest 1 ei tulene teisiti, ei või teiste liikmesriikide poolt tolliinfosüsteemi sisestatud isikuandmeid kopeerida muudesse siseriiklikesse andmefailidesse, välja arvatud juhul, kui kopeerimine on seotud riskijuhtimissüsteemidega, mida kasutatakse tollikontrolli suunamiseks siseriiklikul tasandil, või kui kopeerimine on seotud tegevusanalüüsisüsteemiga, mida kasutatakse tegevuse koordineerimiseks. Kopeerida võib konkreetses asjas või konkreetse uurimise jaoks vajalikus ulatuses.

Muudatusettepanek 55

Prantsuse Vabariigi algatus Artikkel 21 – lõige 4

4. Lõikes 3 osutatud kahel erandjuhul on üksnes iga liikmesriigi siseriiklike asutuste ja komisjoni talituste määratud analüütikud volitatud tolliinfosüsteemi isikuandmeid töötlema kas riskijuhtimissüsteemides, mida siseriiklikud asutused kasutavad tollikontrolli suunamiseks, või tegevusanalüüsisüsteemis, mida kasutatakse tegevuse koordineerimiseks. 4. Lõikes 3 osutatud kahel erandjuhul on üksnes iga liikmesriigi siseriiklike asutuste poolt volitatud analüütikutel õigus tolliinfosüsteemi isikuandmeid töödelda kas riskijuhtimissüsteemides, mida siseriiklikud asutused kasutavad tollikontrolli suunamiseks, või tegevusanalüüsisüsteemis, mida kasutatakse tegevuse koordineerimiseks.

Muudatusettepanek 56

Prantsuse Vabariigi algatus Artikkel 21 – lõige 7

7. Tolliinfosüsteemist kopeeritud isikuandmeid säilitatakse üksnes nii kaua, kui on vaja selle eesmärgi saavutamiseks, milleks nad kopeeriti. Andmed kopeerinud tolliinfosüsteemi osapool kontrollib andmete säilitamise vajalikkust vähemalt kord aastas. Säilitamise aeg ei ole pikem kui kümme aastat. Isikuandmed, mida pole analüüsi jätkamiseks vaja, kustutatakse viivitamata või muudetakse anonüümseks. 7. Tolliinfosüsteemist kopeeritud isikuandmeid säilitatakse üksnes nii kaua, kui on vaja selle eesmärgi saavutamiseks, milleks nad kopeeriti. Andmed kopeerinud tolliinfosüsteemi liikmesriik kontrollib andmete säilitamise vajalikkust vähemalt kord aastas. Säilitamise aeg ei ole pikem kui kümme aastat. Isikuandmed, mida pole tegevusanalüüsi jätkamiseks vaja, kustutatakse viivitamata või muudetakse anonüümseks.

Muudatusettepanek 57

Prantsuse Vabariigi algatus Artikkel 22 – lõige 1

1. Isikute õigusi seoses tolliinfosüsteemis sisalduvate isikuandmetega, eelkõige õigust andmetele juurde pääseda, rakendatakse selle liikmesriigi õigus- ja haldusnormide ning menetluste kohaselt, kus isikuid oma õigusi teostavad. Isikute õigusi seoses tolliinfosüsteemis sisalduvate isikuandmetega, eelkõige õigust andmetele juurde pääseda ja neid parandada, kustutada või blokeerida , teostatakse selle raamotsust 2008/977/JSK rakendava liikmesriigi õigus- ja haldusnormide ning menetluste kohaselt, kus isikuid oma õigusi teostavad. Juurdepääsu andmisest keeldutakse juhul, kui see on vajalik ja proportsionaalne, et mitte ohustada käimasolevat uurimist, või varjatud jälgimise või vaatluste ja aruannete tegemise ajal. Erandi kohaldatavuse hindamisel võetakse arvesse asjaomase isiku põhjendatud huve.

Kui see on sätestatud asjaomase liikmesriigi õigus- ja haldusnormides ning menetlustes, otsustab artiklis 23 osutatud siseriiklik järelevalveasutus, kas ja millise korra kohaselt tuleb teavet edastada.

Liikmesriik, kes ei ole asjakohaseid andmeid esitanud, võib andmeid edastada üksnes juhul, kui ta annab kõigepealt andmed edastanud liikmesriigile võimaluse seisukoha võtmiseks.

Muudatusettepanek 58

Prantsuse Vabariigi algatus Artikkel 22 – lõige 2

2. Liikmesriik, kellele esitatakse isikuandmetele juurdepääsu taotlus, lükkab taotluse tagasi, kui see võib kahjustada artikli 5 lõikes 1 osutatud aruandes nimetatud meetmete rakendamist või selleks, et kaitsta teiste isikute õigusi ja vabadusi. Andmete juurdepääsu andmisest keeldutakse igal juhul varjatud järelevalve või vaatluste ja aruannete tegemise ajal ning ajal, mil toimub andmete tegevusanalüüs või haldus- või kriminaaluurimine. välja jäetud

Muudatusettepanek 59

Prantsuse Vabariigi algatus Artikkel 22 – lõige 3

3. Igas liikmesriigis võivad isikud asjaomase liikmesriigi õigus- ja haldusnormide ning menetluste kohaselt lasta enda kohta käivaid isikuandmeid parandada või kustutada, kui need andmed on ebaõiged või kui nende andmete sisestamine tolliinfosüsteemi või seal säilitamine on vastuolus käesoleva otsuse artikli 1 lõikes 2 või 1981. aasta Strasbourgi konventsiooni artiklis 5 sätestatud eesmärgiga. välja jäetud

Muudatusettepanek 60

Prantsuse Vabariigi algatus Artikkel 22 – lõige 4 – esimene lõik – punkt c a (uus)

c a) blokeerida isikuandmed;

Muudatusettepanek 61

Prantsuse Vabariigi algatus Artikkel 22 – lõige 4 – teine lõik

Asjaomased liikmesriigid kohustuvad vastastikku täitma kohtu või muu pädeva asutuse lõplikke otsuseid vastavalt punktidele a, b ja c. Asjaomased liikmesriigid kohustuvad vastastikku täitma kohtu või muu pädeva asutuse lõplikke otsuseid vastavalt punktidele a–c, ilma et see piiraks artikli 29 sätete kohaldamist .

Muudatusettepanek 62

Prantsuse Vabariigi algatus Artikkel 22 – lõige 5

5. Käesolevas artiklis ja artikli 13 lõikes 5 sisalduvad viited „lõplikule otsusele” ei tähenda ühegi liikmesriigi kohustust kohtu või muu pädeva asutuse otsuse peale edasi kaevata. välja jäetud

Muudatusettepanek 63

Prantsuse Vabariigi algatus Artikkel 22 a (uus)

Artikkel 22 a Kõik liikmesriigid määravad ühe või mitu siseriiklikku järelevalveasutust, kes vastutavad isikuandmete kaitse eest ja teostavad sõltumatut järelevalvet vastavalt raamotsusele 2008/977/JSK tolliinfosüsteemi sisestatud andmete üle.

Muudatusettepanek 64

Prantsuse Vabariigi algatus Artikkel 23 – lõige 3

3. Komitee esitab kord aastas nõukogule Euroopa Liidu lepingu VI jaotise kohaselt aruande tolliinfosüsteemi tõhususe ja nõuetekohase toimimise kohta, esitades vajaduse korral soovitusi. 3. Komitee esitab kord aastas nõukogule ELi lepingu VI jaotise kohaselt aruande tolliinfosüsteemi tõhususe ja nõuetekohase toimimise kohta, esitades vajaduse korral soovitusi. Aruanne saadetakse teavitamise eesmärgil ka Euroopa Parlamendile.

Muudatusettepanek 65

Prantsuse Vabariigi algatus Artikkel 24

Artikkel 24 1. Liikmesriigid määravad siseriikliku järelevalveasutuse või -asutused, kes vastutavad isikuandmete kaitse eest ja teostavad sõltumatut järelevalvet selliste tolliinfosüsteemi sisestatud andmete üle. Järelevalveasutus või -asutused teostavad kooskõlas vastavate siseriiklike õigusaktidega sõltumatut järelevalvet ja kontrolli, millega tagatakse, et tolliinfosüsteemis hoitavate andmete töötlemisel ja kasutamisel ei rikuta asjaomaste isikute õigusi. Sel eesmärgil on järelevalveasutustel juurdepääs tolliinfosüsteemile. 2. Igaüks võib taotleda mis tahes siseriiklikul järelevalveasutusel kontrollida tolliinfosüsteemis olevaid teda puudutavaid isikuandmeid ja uurida, kuidas on neid andmeid kasutatud. Kõnealuse õiguse suhtes kohaldatakse selle liikmesriigi õigus- ja haldusnorme ning menetlusi, kus taotlus esitatakse. Kui andmed on sisestanud teine liikmesriik, toimub kontrollimine tihedas koostöös asjaomase teise liikmesriigi siseriikliku järelevalveasutusega. välja jäetud

Muudatusettepanek 66

Prantsuse Vabariigi algatus Artikkel 25

Artikkel 25 1. Luuakse ühine järelevalveasutus, millesse kuulub igast liikmesriigist kaks esindajat, kes valitakse iga liikmesriigi sõltumatust järelevalveasutusest või järelevalveasutustest. 2. Ühine järelevalveasutus täidab oma ülesandeid kooskõlas käesoleva otsuse ja 1981. aasta Strasbourgi konventsiooniga, võttes arvesse soovitust R (87) 15. 3. Ühine järelevalveasutus on pädev jälgima tolliinfosüsteemi toimimist, läbi vaatama selle tööga seotud rakendamis- või tõlgendamisraskusi, uurima probleeme, mis tekivad liikmesriikide siseriiklikel järelevalveasutustel sõltumatu järelevalve teostamisel või üksikisikutel süsteemile juurdepääsu õiguse kasutamisel, ning koostama ettepanekuid probleemide ühiseks lahendamiseks. 4. Oma kohustuste täitmisel on ühisel järelevalveasutusel juurdepääs tolliinfosüsteemile. 5. Ühise järelevalveasutuse koostatud aruanded edastatakse asutustele, kellele siseriiklikud järelevalveasutused esitavad oma aruanded. välja jäetud

Muudatusettepanek 67

Prantsuse Vabariigi algatus Artikkel 25 a (uus)

Artikkel 25a 1. Euroopa andmekaitseinspektor teostab järelevalvet komisjoni tegevuse üle tolliinfosüsteemi valdkonnas. Seoses sellega kohaldatakse vastavalt Euroopa Parlamendi ja nõukogu 18. detsembri 2000. aasta määruse (EÜ) nr 45/2001 (üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta) (4)artiklites 46 ja 47 osutatud kohustusi ja volitusi.

2. Liikmesriikide järelevalveasutused ja Euroopa andmekaitseinspektor, tegutsedes mõlemad oma pädevuse piirides, teevad oma kohustuste piires aktiivselt koostööd ja tagavad tolliinfosüsteemi koordineeritud järelevalve.

3. Liikmesriikide järelevalveasutused ja Euroopa andmekaitseinspektor kohtuvad sel eesmärgil vähemalt korra aastas. Nimetatud koosolekute kulud kannab ja nende korraldamise eest vastutab Euroopa andmekaitseinspektor. Iga kahe aasta järel esitatakse Euroopa Parlamendile, nõukogule ja komisjonile tegevusaruanne.

Muudatusettepanek 68

Prantsuse Vabariigi algatus Artikkel 26 – lõige 1 – punkt a

a) liikmesriikide pädevad asutused seoses oma liikmesriigi tolliinfosüsteemi terminalidega; a) liikmesriikide pädevad asutused seoses oma riigis asuvate tolliinfosüsteemi terminalidega ning Europol ja Eurojust ;

Muudatusettepanek 69

Prantsuse Vabariigi algatus Artikkel 26 – lõige 2 – sissejuhatus

2. Pädevad asutused ja artiklis 23 osutatud komitee võtavad meetmeid eelkõige selleks, et: 2. Pädevad asutused, Europol, Eurojust ja artiklis 23 osutatud komitee võtavad meetmeid eelkõige selleks, et:

Muudatusettepanek 70

Prantsuse Vabariigi algatus Artikkel 26 – lõige 2 – punkt d a (uus)

d a) tagada, et tolliinfosüsteemi kasutamisel oleks volitatud isikutel juurdepääs üksnes nende pädevusse kuuluvatele andmetele, kasutades eranditult individuaalseid ja kordumatuid kasutajatunnuseid ning konfidentsiaalseid juurdepääsuviise (juurdepääsukontroll);

Muudatusettepanek 71

Prantsuse Vabariigi algatus Artikkel 26 – lõige 2 – punkt e

e) tagada, et tolliinfosüsteemi kasutama volitatud isikutel on juurdepääs üksnes nende pädevusse kuuluvatele andmetele; välja jäetud

Muudatusettepanek 72

Prantsuse Vabariigi algatus Artikkel 26 – lõige 2 – punkt e a (uus)

e a) tagada, et kõik asutused, kellel on juurdepääsuõigus tolliinfosüsteemile, loovad profiilid, mis kirjeldavad nende isikute ülesandeid ja vastutust, kellel on õigus andmetele juurde pääseda, andmeid sisestada, parandada, kustutada ja neid otsida, ning teevad need profiilid artiklis 41 osutatud liikmesriikide järelevalveasutustele nende nõudmisel viivitamata kättesaadavaks (töötajate profiilid);

Muudatusettepanek 73

Prantsuse Vabariigi algatus Artikkel 26 – lõige 2 – punkt h a (uus)

h a) jälgida käesolevas lõikes osutatud turvameetmete tõhusust ja võtta vajalikud sisejärelevalvega seotud korralduslikud meetmed, et tagada vastavus käesolevale otsusele (sisekontroll).

Muudatusettepanek 74

Prantsuse Vabariigi algatus Artikkel 28 – lõige 1

1. Iga liikmesriik vastutab selle eest , et tema poolt tolliinfosüsteemi sisestatud andmed on täpsed, ajakohased ja seaduslikud . Lisaks sellele vastutab iga liikmesriik 1981. aasta Strasbourgi konventsiooni artikli 5 sätete täitmise eest. 1. Iga liikmesriik tagab , et raamotsuse 2008/977/JSK artikli 3, artikli 4 lõike 1 ja artikli 8 kohaselt tolliinfosüsteemi sisestatud andmed on täpsed, ajakohased, täielikud, usaldusväärsed ja seaduslikult sisestatud .

Muudatusettepanek 75

Prantsuse Vabariigi algatus Artikkel 28 – lõige 2

2. Iga liikmesriik vastutab oma õigus- ja haldusnormide ning menetluste kohaselt kahju eest, mida tolliinfosüsteemi kasutamisega on isikutele asjaomases liikmesriigis tekitatud. See kehtib ka juhul , kui kahju põhjustas andmed edastanud liikmesriik, kes sisestas ebatäpseid või käesoleva otsusega vastuolus olevaid andmeid. 2. Iga liikmesriik vastutab oma siseriikliku õiguse kohaselt igasuguse kahju eest, mida tolliinfosüsteemi kasutamisega on isikutele asjaomases liikmesriigis tekitatud. See kehtib ka kahju puhul , mille põhjustas liikmesriik, kes sisestas ebatäpsed andmed või kes sisestas andmed või säilitab andmeid ebaseaduslikult .

Muudatusettepanek 76

Prantsuse Vabariigi algatus Artikkel 28 – lõige 3

3. Kui ebatäpsete andmetega seotud hagi on esitatud liikmesriigi vastu, kes ei ole andmed edastanud liikmesriik, püüavad asjaomased liikmesriigid kokku leppida, kas ja millise osa makstavast kompensatsioonist hüvitab andmed edastanud liikmesriik teisele liikmesriigile. Sel viisil kokku lepitud summad hüvitatakse taotluse korral. 3. Kui andmed saanud liikmesriik maksab kompensatsiooni muu liikmesriigi poolt tolliinfosüsteemi sisestatud ebatäpsete andmete kasutamisest põhjustatud kahju eest, hüvitab ebatäpsed andmed sisestanud liikmesriik andmed saanud liikmesriigile kahjutasuna makstud summad, võttes arvesse andmed saanud liikmesriigi võimalikku süüd.

Muudatusettepanek 77

Prantsuse Vabariigi algatus Artikkel 28 – lõige 3 a (uus)

3 a. Europol ja Eurojust vastutavad neid reguleerivate eeskirjade kohaselt.

Muudatusettepanek 79

Prantsuse Vabariigi algatus Artikkel 31

Liikmesriigid tagavad oma õigusaktide vastavuse käesoleva otsusega alates … . Liikmesriigid tagavad oma õigusaktide vastavuse käesoleva otsusega alates 1.juulist 2011 .

Muudatusettepanek 80

Prantsuse Vabariigi algatus Artikkel 32

Käesolev otsus asendab infotehnoloogia tollialase kasutamise konventsiooni ning samuti 12.märtsi 1999. aasta protokolli, mis on koostatud Euroopa Liidu lepingu artikli K.3 alusel rahapesu reguleerimisala kohta infotehnoloogia tollialase kasutamise konventsioonis ja transpordivahendite registreerimisnumbrite konventsiooni lisamise kohta (edaspidi „rahapesu reguleerimisala protokoll”) ja 8. mai 2003. aasta protokolli, mis on koostatud Euroopa Liidu lepingu artikli 34 kohaselt ja millega muudetakse infotehnoloogia tollialase kasutamise konventsiooni tolli uurimisandmebaasi loomist silmas pidades (edaspidi „tolli uurimisjuhtumite andmebaasi loomist käsitlev protokoll”) alates … . Käesolev otsus asendab infotehnoloogia tollialase kasutamise konventsiooni ning samuti 12.märtsi 1999. aasta protokolli rahapesu reguleerimisala kohta infotehnoloogia tollialase kasutamise konventsioonis ja transpordivahendite registreerimisnumbrite konventsiooni lisamise kohta (edaspidi „rahapesu reguleerimisala protokoll”) ja 8. mai 2003. aasta protokolli, mis on koostatud Euroopa Liidu lepingu artikli 34 kohaselt ja millega muudetakse infotehnoloogia tollialase kasutamise konventsiooni tolli uurimisandmebaasi loomist silmas pidades (edaspidi „tolli uurimisjuhtumite andmebaasi loomist käsitlev protokoll”) alates 1. juulist 2011 .

Muudatusettepanek 81

Prantsuse Vabariigi algatus Artikkel 32 – esimene a lõik (uus)

Seetõttu kaotavad esimeses lõigus osutatud konventsioon ja protokollid alates käesoleva otsuse kohaldamise kuupäevast kehtivuse.

Muudatusettepanek 82

Prantsuse Vabariigi algatus Artikkel 33

Kui käesolevast otsusest ei tulene teisiti, tunnistatakse alates … kehtetuks kõik infotehnoloogia tollialase kasutamise konventsiooni ja selle protokollide rakendusmeetmed. Kui käesolevast otsusest ei tulene teisiti, tunnistatakse alates 1. juulist 2011 kehtetuks kõik infotehnoloogia tollialase kasutamise konventsiooni ning selle protokollide, st rahapesu reguleerimisala protokolli ja tolli uurimisjuhtumite andmebaasi loomist käsitleva protokolli rakendusmeetmed.

Muudatusettepanek 83

Prantsuse Vabariigi algatus Artikkel 34

Artikkel 34 Liikmesriikidevahelisi vaidlusi käesoleva otsuse tõlgendamise või kohaldamise üle arutab lahenduse leidmiseks kõigepealt nõukogu vastavalt Euroopa Liidu lepingu VI jaotises sätestatud korrale. Kui lahendust ei leita kuue kuu jooksul, võib vaidlusosaline anda asja Euroopa Ühenduste Kohtusse. välja jäetud

Muudatusettepanek 84

Prantsuse Vabariigi algatus Artikkel 35 – lõige 2